Viesti (Heine)
Nous ylös, knaapi, sukkelaan!
 – Sa ratsus satuloit,
 Kautt’ alhon linnaan Duncanin
 Sa ajat, minkä voit.

 Siell’ ennät talliin, odotat,
 Siks’ että rengin näät,
 Ja kysyt: ”kumman tyttären
 On tänään teillä häät?”

 Jos renki vastaa: ”tumman on,”
 Niin viesti joutuun tuo.
 Mut jos hän vastaa: ”vaalakan,”
 Niin ratsus syödä suo.

 Ja sitten poikkeet punojaan,
 Ja ostat nuorasen,
 Ja ajat vaiti, verkkaan vaan,
 Ja saatat mulle sen.

de:Die Botschaft (1827)
ro:Solia
ru:Гонец (Гейне/Михайлов)